9.  การจัดการ

(1) โครงสร้างการจัดการ

คณะกรรมการบริษัทประกอบด้วยคณะกรรมการทั้งหมด 3 ชุดได้แก่

1.  คณะกรรมการบริษัท

2.  คณะกรรมการตรวจสอบ

3.  คณะกรรมการบริหารและเจ้าหน้าที่บริหารของบริษัท

ขอบเขตอำนาจหน้าที่และรายชื่อของคณะกรรมการ

กรรมการของบริษัทมีหน้าที่หลักดังนี้

-   เลือกกรรมการผู้จัดการ

-   พิจารณาและทบทวนวัตถุประสงค์ หรือเป้าหมายทางการเงิน และแผนการดำเนินงาน
    ของบริษัท

-   ให้คำแนะนำ และคำปรึกษากับฝ่ายจัดการ

รายชื่อของคณะกรรมการมีดังนี้

  1. นายอารมย์ จุฬจัมบก ประธานกรรมการ

  2. นายสุธรรม ตัณฑ์ไพบูลย์ กรรมการ

  3. นางอรุณี งานทวี กรรมการ

  4. นายธำรงค์ งานทวี กรรมการ

  5. นายศักดิ์ชาย งานทวี กรรมการ

  6. นายสุกิจ งานทวี กรรมการ

  7. นายกิจจา งานทวี กรรมการ

  8. นายบุญเกื้อ ลิ่มสืบเชื้อ กรรมการ

คณะกรรมการตรวจสอบมีหน้าที่หลักดังนี้

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาด
    หลักทรัพย์ หรือกฎหมายที่เกี่ยวข้องกับธุรกิจของบริษัท

4.  เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความ ขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปี
    ของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่กฎหมายกำหนด หรือคณะกรรมการบริษัทมอบหมาย ภายในขอบเขตความ
    รับผิดชอบของคณะกรรมการตรวจสอบ

รายชื่อของคณะกรรมการตรวจสอบมีดังนี้

1. นายอารมย์ จุฬจัมบก ประธานคณะกรรมการตรวจสอบ

2. นายสุธรรม ตัณฑ์ไพบูลย์ กรรมการตรวจสอบ

3. นายบุญเกื้อ ลิ่มสืบเชื้อ กรรมการตรวจสอบ

คณะกรรมการบริหาร และเจ้าหน้าที่บริหารของบริษัทมีหน้าที่หลักดังนี้

-   กำหนดเป้าหมายของบริษัทพร้อมทั้งแผนงาน

-   ควบคุมดูแลผู้บริหารให้ปฏิบัติงานให้เป็นไปตามแผนงานของบริษัท

-   ประเมินผลการปฏิบัติงานของผู้บริหาร

รายชื่อของคณะกรรมการบริหาร และเจ้าหน้าที่บริหารของบริษัทมีดังนี้

1. นางอรุณี งานทวี กรรมการผู้จัดการ, รักษาการแทนผู้จัดการทั่วไป

2. นางสาวประกายแก้ว งานทวี ผู้อำนวยการฝ่ายบัญชีและการเงิน

3. นายสมศักดิ์ วัฒนธรรม ผู้จัดการฝ่ายผลิต, ผู้จัดการทั่วไป-โรงงานนครปฐม

4. นายทวีศักดิ์ วงศ์ศุภชาติ ผู้จัดการฝ่ายผลิตเสาเข็มเหลี่ยม, ผู้จัดการฝ่ายธุรกิจก่อสร้าง

และเทเลคอม

5. นายสมชาย ศรีขวัญ ผู้จัดการฝ่ายวิศวกรรม

6. นายอำนวย เอมโกษา ผู้จัดการฝ่ายการตลาดและการขาย

7. นางนิตยา ชูนวลศรี ผู้จัดการฝ่ายบัญชี

8. นางสาวดวงดาว สุขะวณิช ผู้จัดการฝ่ายการเงิน

รายชื่อเลขานุการบริษัท

- นายฉัตรชัย ศิริวัฒนา

(2) การสรรหากรรมการและผู้บริหาร

การแต่งตั้งคณะกรรมการบริษัท

ข้อบังคับกำหนดให้บริษัท มีคณะกรรมการบริษัทไม่น้อยกว่า 5 คน และจำนวนไม่น้อยกว่า
ครึ่งหนึ่งต้องอยู่ในประเทศไทย ซึ่งการแต่งตั้งกรรมการนั้น
ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ
และจะใช้คะแนนเสียงที่มีอยู่เลือกบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้ผู้ใดมากน้อยเพียงใดไม่ได้
ซึ่งบุคคลที่ได้รับคะแนนเสียงสูงสุดตามลำดับลงมาจะได้รับเลือกตั้งเป็นกรรมการเท่าจำนวนกรรมการของบริษัท
หรือจำนวนที่ต้องการในการเลือกตั้งครั้งนั้น
และในกรณีที่มีบุคคลที่ได้รับคะแนนเสียงเท่ากันเกินจำนวนกรรมการที่ต้องการแล้ว
ประธานจะเป็นผู้ออกเสียงชี้ขาด

การถอดถอนกรรมการบริษัท

ที่ประชุมผู้ถือหุ้นลงมติให้ออก ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
และมีสิทธิออกเสียง และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ โดยผู้ถือหุ้น
ที่มาประชุม และมีสิทธิออกเสียง หรือศาลมีคำสั่งให้ออก หรือกรรมการคนดังกล่าวขาดคุณสมบัติ
หรือมีลักษณะต้องห้ามตามพระราชบัญญัติบริษัทมหาชน พ.ศ. 2535

การแต่งตั้งกรรมการตรวจสอบ

แต่งตั้งโดยคณะกรรมการบริษัท อยู่ในวาระได้คราวละ 2 ปี

การถอดถอนกรรมการตรวจสอบ

โดยการลงมติของคณะกรรมการบริษัท

(3) ค่าตอบแทนผู้บริหาร

ค่าตอบแทนที่เป็นตัวเงิน

  ----------------------- ----------------------- ---------------- ------------
                          ประเภทค่าตอบแทน          ค่าตอบแทนรวม      จำนวนราย
                                                                   (คน)

  กรรมการทุกท่าน            เบี้ยประชุม,ผลตอบแทนรายปี   ไม่เกิน 400,000บาท 8

  กรรมการบริหารและผู้บริหาร   เงินเดือน,โบนัส            ไม่เกิน 8,000,000  8
                                                  บาท              
  ----------------------- ----------------------- ---------------- ------------

ค่าตอบแทนอื่น -ไม่มี-

(4) การกำกับดูแลกิจการ

คณะกรรมการบริษัทประกอบด้วยกรรมการที่เป็นอิสระและกรรมการภายนอกในจำนวนที่เพียงพอที่จะสามารถสร้างกลไก
เพื่อถ่วงดุลอำนาจภายใน คณะกรรมการบริษัทไม่มีบุคคลใดหรือกลุ่มบุคคลใด
มีอำนาจเหนือการตัดสินใจของคณะกรรมการบริษัท
กรรมการทุกคนสามารถแสดงความเห็นได้อย่างอิสระ บริษัทมีระบบการควบคุมภายใน (Internal
Control) และการตรวจสอบภายใน (Internal Audit) ที่มี ประสิทธิผล
ซึ่งเป็นไปตามนโยบายข้อปฏิบัติที่ดีสำหรับกรรมการบริษัทจดทะเบียน (Code of Best Practice
for Directors of Listed Companies) ที่ตลาดหลักทรัพย์ฯ กำหนด

(5) การดูแลเรื่องการใช้ข้อมูลภายใน

บริษัทมีการกำหนดหน้าที่ในการจัดทำข้อมูลที่ชัดเจน และข้อมูลต่างๆ ของบริษัทไม่อนุญาตให้นำออกไป
หรือเผยแพร่จนกว่าจะมีการเผยแพร่ข้อมูลดังกล่าวต่อสาธารณชนเสียก่อน รวมทั้งกรรมการและ
ผู้บริหารของบริษัทได้ให้การสนับสนุนข้อพึงปฏิบัติเกี่ยวกับจริยธรรมธุรกิจ และจรรยาบรรณอย่างเต็มที่
และสื่อสารไปยังพนักงานทุกคนของบริษัท โดยมีการกำหนดหน้าที่และวินัย
มาตรการการลงโทษไว้ในระเบียบข้อบังคับเกี่ยวกับการทำงาน

(6) บุคลากร

พนักงานของบริษัทในปี 2544 มีจำนวน 985 คน ซึ่งแยกตามสายงานหลักคือ

1. พนักงานรายวัน 716 คน

2. พนักงานรายเดือนระดับปฏิบัติการ 242 คน

3. พนักงานรายเดือนบริหาร 27 คน

  ผลตอบแทนของพนักงานในปี 2544 มีจำนวน 116.36 ล้านบาท ซึ่งประกอบด้วยเงินเดือน
  และสวัสดิการต่างๆ

นโยบายในการพัฒนาพนักงาน

บริษัทมุ่งมั่นในการนำกลยุทธ์ระบบบริหารงานคุณภาพมาตรฐานสากล ISO 9002:1994
และจัดให้มีแผนการฝึกอบรมพนักงานตามระบบตลอดทั้งปี ทั้งการ ON THE JOB TRAINING, IN
HOUSE TRAINING, OUT SIDE TRAINING
เพื่อปลูกฝังและสร้างนิสัยการปฏิบัติงานให้ถูกต้องมีประสิทธิภาพและประสิทธิผลโดยพัฒนาระบบบริหารงานคุณภาพจากISO
9002:1994 เป็น ISO 9001:2000 เพื่อให้กระบวนการทำงานเชื่อมโยง
และปรับปรุงอย่างต่อเนื่อง